Všeobecne záväzné nariadenie obce Lúč na Ostrove č. 2/2020

o miestnom poplatku za komunálne odpady

a drobné stavebné odpady

**Obec Lúč na Ostrove, Obecné zastupiteľstvo v Lúči na Ostrove v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 83 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov**

sa uznieslo na vydaní tohto

všeobecne záväzného nariadenia Obce Lúč na Ostrove

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Lúč na Ostrove týmto VZN ukladá s účinnosťou od **1.1.2021** miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z..
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu
4. určenie spôsobu vyrubenia a platenia poplatku
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok

**§ 4**

**Množstvový zber**

V obci Lúč na Ostrove je zavedený množstvový zber pre právnické osoby a fyzické osoby – podnikateľov.

**§ 5**

**Sadzby poplatku**

1. Obec Lúč na Ostrove stanovuje pri množstvovom zbere sadzbu poplatku

* pri 110 l alebo 120 l zbernej nádobe a dvojtýždňovej frekvencii odvozu **50,00 EUR** za rok
* pri 240 l zbernej nádobe a dvojtýždňovej frekvencii odvozu **100,00 EUR** za rok
* pri 1100 l zbernej nádobe a dvojtýždennej frekvencii odvozu **450,00 EUR** za rok pre právnické osoby a fyzické osoby- podnikateľov, ďalej pre poplatníkov, ktorí nemajú v obci Lúč na Ostrove trvalý pobyt, alebo prechodný pobyt, ale sú oprávnený užívať dom, alebo sú majiteľmi domu.

1. Sadzbu poplatku za odpad určuje správca dane, v súlade s ust. § 78 ods. 1 písm. b/ a § 83 zákona o miestnych daniach nasledovne:

pre poplatníkov podľa § 77 ods. 2 písm. a/ zákona o miestnych daniach vo výške **25,00** **EUR** za osobu a kalendárny rok t.j. pre poplatníka – občana je sadzba **0,06849 EUR** naosobu a kalendárny deň. Nádoby v objeme 110 l a 120 l u rodinných domov s pravidelným cyklom vývozu 26 vývozov za rok v prípadoch, na ktoré sa nevzťahuje sadzba pre množstvový zber.

3. Poplatok za drobný stavebný odpad bez obsahu škodlivín je stanovený pre poplatníka

vo výške **0,050 €** za jeden kilogram. Pri množstvovom zbere drobného stavebného odpadu bez obsahu škodlivín poplatník zaplatí aj viackrát v priebehu zdaňovacieho obdobia, a to za každým odovzdaním takéhoto odpadu na miesto obcou určené.

**§ 6**

**Postup obce pri vyrubení poplatku a splatnosť poplatku**

* + 1. Obec v zmysle § 81 zákona č. 582/2004 Z.z. vyrubuje poplatok rozhodnutím - platobným výmerom na celé zdaňovacie obdobie. Vyrubený poplatok je splatný do 31. marca kalendárneho roka.

**§ 7**

**Spôsob, forma a miesto na zaplatenie poplatku pri množstvovom zbere**

1. Poplatníci, u ktorých je zavedený množstvový zber platia poplatok na základe písomného predpisu doručeného obcou .
2. Poplatok je možné uhradiť na základe identifikačných údajov, ktoré obdrží platiteľ v písomnej forme od správcu poplatku:
3. bezhotovostným prevodom alebo
4. hotovostným vkladom na účet správcu poplatku v peňažnom ústave alebo
5. hotovostnou platbou v pokladni Obecného úradu v Lúči na Ostrove.

**§ 8**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:
3. poplatník nesmie byť dlžníkom obce
4. musí zaniknúť dôvod spoplatnenia (napr.: zrušenie trvalého resp. prechodného pobytu, zánik práva užívania nehnuteľností a pod.)

**§ 9**

**Zníženie poplatku**

1. Obec na základe písomnej žiadosti poplatok zníži o 50 % za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Lúč na Ostrove.
2. Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Lúč na Ostrove, a to :
3. potvrdenie študentského domova alebo internátu o ubytovaní
4. pri práci vykonávanej mimo územia obce alebo SR potvrdenie zamestnávateľa o zamestnaní spolu s potvrdením alebo dokladom o ubytovaní
5. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.
6. Ak si v zdaňovacom období poplatník neuplatní nárok na zníženie poplatku do 31.01. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na zníženie poplatku za toto obdobie zaniká.

**§ 10**

**Postup obce proti tvrdosti zákona**

Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.

**§ 11**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Lúč na Ostrove č. 4/2019

**§ 12**

**Záverečné ustanovenie**

Obecné zastupiteľstvo v Lúči na Ostrove sa uznieslo na vydaní tohto VZN na svojom zasadnutí dňa 09.12.2020 uznesením **45c./2020/OZ** a toto VZN nadobúda účinnosť dňom **01.01.2021.**

**V Lúči na Ostrove, dňa 09.12.2020**

Vyvesené : 14.12.2020  **Mgr. Ladislav Kiss v.r.**

Zvesené : starosta obce